
Szent Lőrinc főszerpap emléke.
A vasárnap esti alkonyati zsolozsmán
„Uram, tehozzád...” után 
4. hang. Minta: Jelül rendelted...
Jertek, most hajtsuk végre * a jobbra való átváltozást, * mennyei lelkületűre * változzunk át buzgón Krisztussal, * s a földről az erények magaslatába emelkedvén, * lelkesülten örvendezzünk, * mert, hogy az eltorzult embert könyörületesen megváltoztassa, * a Táboron felragyogott *’ a mi lelkünk Üdvözítője!
Mi, akik felfoghatatlan dolgokat * szeretünk látni és hallani, * szemléljük ma titokzatos módon * az isteni sugárözönben tündöklő Krisztust, * és hallgassuk az Atya szózatát, * mely szeretett Fiának hirdeti őt, * ki a gyönge emberséget * a Táboron fényözönbe vonta, *’ és lelkünket fénnyel árasztja el.
Minden földi és földöntúli lény * kezdje ma Krisztust dicsőíteni, * a mi Istenünket, * ki élők és holtak fölött uralkodik, * mert saját színeváltozásában * a törvény és a kegyelem elöljáróit és hírnökeit * a Tábor-hegyen együtt mutatta be, * saját tetszése szerint, *’ lelkünk Üdvözítője.
Tüzes parazsat adott neked segítségül * az Uralkodó és Úr. * Ettől lángra lobbantál, * a földi sátrat gyorsan levetetted * s a halhatatlan életet és országot örökölted. * Azért örvendezve ünnepeljük * a te örvendetes ünnepedet, *’ végtelenül boldog Lőrinc, *’ koszorús vértanú.
Elfojtottad a bálványimádás tévelygésének parazsát, * midőn parázson sütöttek, ó boldog, * így összezsugorodtál, * s a vaskos testet, mint súlyos terhet, * ősszüleink halandóságának porát levetetted. * Ettől kezdve eléghetetlen parázzsá lettél számunkra * s fényességeddel megvilágosítod *’ emléked tisztelőit.
Szikrázó parazsakként lobbantotta lángra Isten * a legyőzhetetlen vértanúkat, * kik a Szentlélek fényével * az eltévelyedés és az istentagadás ködét * buzgón eloszlatták, * s az istenfélelem tüzét felcsiholták. * Közülük is kitűnik csodáival Lőrinc, * az Üdvözítő hűséges *’ és tiszteletreméltó szerpapja.
Dicsőség… most és… 4. hang
A te keresztrefeszíttetésed előtt, Uram, * a hegy magassága az éghez hasonlított, * és a felhő sátorként borult fölébe. * Színedben átváltoztál, * és az Atya bizonyságot tett felőled. * Ott voltak veled Péter, Jakab és János, * mint akik jelen lesznek majd veled * az elárulás idején is, * hogy lássák a te csodáidat, * és ne rettenjenek meg a te kínszenvedésedtől sem. * Méltass minket nagy irgalmaddal arra, *’ hogy szenvedésed előtt békességben leborulhassunk!
Előverses sztihirák 
2. hang. Minta: Efráta háza...
Éppen ' az imént * mutatta meg ’ gyengéden * az Úr isteni dicsőségét * a Tábor-hegyen *’ kiválasztott tanítványainak.
Elővers: Tieid az egek, és tiéd a föld; a földkerekséget s ami azt betölti, te alapítottad.
Jertek, ' induljunk, * menjünk fel ’ mindnyájan * az erények hegyére a tanítványokkal, * hogy méltók legyünk *’ velük együtt a kegyelemre!
Elővers: Tábor és Hermon a te nevedben örvendjenek!
Tisztítsuk ' meg, földiek, * szívünket ’ mindnyájan, * hogy eljusson hozzánk is * a hármasnapú *’ kegyelem dicsősége!
Dicsőség… most és… 4. hang
A te keresztrefeszíttetésed előtt, Uram, * magaddal vivén tanítványaidat egy magas hegyre, * színedben átváltoztál előttük, * az erő sugaraival árasztván el őket, * mert egyik oldalról emberszereteteddel, * másik oldalról hatalmaddal akartad megmutatni * feltámadásod ragyogását, * melynek elnyerésére méltass minket is békességben, *’ mint irgalmas és emberszerető!
Tropár(ok)
7. hang
		Átváltoztál színedben a hegyen, Krisztus Istenünk, * megmutatván tanítványaidnak dicsőségedet, amennyire láthatták. * Tündököljön reánk is, bűnösökre, * a te örökkévaló világosságod * az Istenszülőnek könyörgései által. *’ Mindeneket megvilágító Urunk, dicsőség néked!
